-Eg havi sæð fólk farið við vápnum á ein hátt, at eg øtaðist. Tí er gott, at vit nú fáa skipaði viðurskifti á økinum, hóast okkurt helst kundi verið øðrvísi. Sum heild eru vit nøgd við nýggju treytirnar og ásetingarnar, sigur Herleif Hammer frá Skjótisambandi Føroya, sum umfatar tey fýra skjótifeløgini kring landið. -Hetta lættir um hjá okkum, tí vit sleppa undan at meta, um keyparin er førur fyri at handfara vápnið. Hevur hann eitt vápnaprógv í hondini er tað prógv fyri, at hann er egnaður, sigur Ólavur Weihe, stjóri hjá P/f Jógvan Weihe, sum millum annað selir byrsur. Lesið meira um nýggju vápnalógina og avleiðingarnar her